ناوپەنچک
ناوپەنچک () ماسوولکەیەکە بە شێوەی گومبەز (گومبەت) بە پەراسووەکانی خوارەوە بەندە، وەک ماسوولکەیەکی سەرەکی لە ھەناسەدان کاردەکات.

گرژبوونی ئەم ماسوولکەیە ڕۆڵێکی گرنگی ھەیە لە ئەنجامدانی ناویستەکی ھەناسەداندا. ئەم ماسوولکەیە سنگ لە ورگ جیا دەکاتەوەو لەبەشی ناوەندی خۆیدا پێکھاتەیەک لە شێوەی ژێ بەخۆی دەدات. لکانی ئەم ماسوولکەیە بە کۆتایی بوونیادی سنگەوە سێ بەش لەخۆ دەگرێت: کەمەری- پەراسوویی- چەڵەمەیی.

لەسەرەوەی ناوپەنچک سییەکان و دڵ ھەن، لەخوارەوەیدا کۆمئەندامی ھەرس، جەرگ، سپڵ و کۆئەندامی میز ھەن. ھەندێ کات بەھۆی لاوازیی یان کەموکورتی ماسوولکەی ناوپەنچک قۆڕیی (فدق) ناوپەنچکی ڕوو دەدات.

سەرچاوە: ویکیپیدییای ئینگلیزی 
https://en.wikipedia.org/wiki/Thoracic_diaphragm